Kirke
Kirke er en troldkvinde, som ifølge Homer – der omtaler hende som gudinde – forvandlede nogle af Odysseus' mænd til svin, da han på sin rejse hjem fra Troja kom til hendes ø (Odysseen s 10. sang). Ved Hermes' hjælp fik Odysseus en trylleurt, moly, som modgift og knækkede Kirkes magt, hvorefter hun gav mændene deres egen skikkelse tilbage. Odysseus og hans mænd blev hos Kirke i et år, før de sejlede videre mod Hades.
Historien er i slægt med et forvandlingseventyr, som kendes over hele verden, hvori en mand forvandles til et dyr af en troldkvinde og kun med nød og næppe slipper ud af dyrehammen.